Dette blir et sentralt punkt i Gulating lagmannsretts behandling av ankesaken. I Nordhordland tingrett ble eier og styreleder Trond Emblem (51) og daglig leder ved Vest Tank-anlegget, Jostein Berland (61) dømt for mottak av seks skip med skitten bensin som ble renset ved anlegget i Sløvåg i Gulen i Sogn og Fjordane. De ble også dømt for å ha satt liv og helse i fare gjennom prosessen som førte til eksplosjonen ved anlegget 24. mai 2007. Straffen ble satt til halvannet års fengsel. Derimot ble de to ikke dømt for å ha mottatt farlig avfall fra skipet Probo Emu.